Vestfyns Gymnasium

Langbygårdsvej 4

5620 Glamsbjerg 24. jan. 2023

# Referat Bestyrelsesmøde Vestfyns Gymnasium

# Tirsdag d. 24. januar 2023 kl. 16.00-18.00

## 1. Underskrivelse af referat fra mødet 13. december

#### Referatet blev underskrevet

## 2. Godkendelse af den udsendte dagsorden

#### Den udsendte dagsorden blev godkendt

## 3. Digital Dannelse

Orientering af Christina Vinter-Thomsen om Chatbot og ExamCookie

#### Christina Vinter-Thomsen fortalte om den anvendelsesorienterede brug af Chatbot – muligheder og faldgruber. ExamCookie implementeres med øjeblikkelig virkning og er et monitoreringsværktøj til brug ved eksaminer, årsprøver og terminsprøver.

## 4. Relationskompetence

Christina Vinter-Thomsen orienterer om arbejdet med relationskompetence og coachingtilbud

#### Christina Vinter-Thomsen fortalte at 10 lærere har været på kursus i professionel relationskompetence og 12 lærere har meldt sig til en studiekreds med fokus på implementering og udvikling. Der tilbydes coaching/mentor som tilføjelse til studievejledningen. Poul Dalgaard Jensen fortalte om et projekt der er skabt ud fra principper om stresshåndtering af Pernille Steen med udgangspunkt i Elevtrivselsundersøgelsen.

## 5. Økonomi

- Kort status på årsregnskabet 2022 og orientering omkring justering ift. periodisering

- Endelig godkendelse af budget for regnskabsåret 2023

Budget vedlagt som bilag.

#### Der forventes et positivt resultat for 2022 tæt på nul. Søren Hjelholt Hansen orienterede om justering af periodiseringen for holdene. Periodiseringen afspejler virkeligheden bedre således, at der ikke ligger undervisningstimer mens der afholdes eksamen.

#### Ledelsen ønsker en tættere budget-styring. Dette opnås ved en bedre simulering af reståret samt ved tidligere planlægning af lærernes arbejdsportefølje.

#### I første omgang er der igangsat en grundig gennemgang af holdenes placering i de forskellige studieretninger. Både så de forventede blandede studieretninger lettere kan skemalægges men også med det formål at undgå mellemtimer og reducere skoledagens længde.

#### Det fremlagte budget er identisk med budgettet fremlagt i december. Over-/undertidsreguleringen indregnes når næste års hold er planlagt. Godkendelse af budget udskydes til mødet i marts.

#### Det aftaltes at planlægge et møde med Jan Helskov Hansen i forbindelse med udarbejdelsen af budgettet.

## 6. Meddelelser og orienteringer

- Åbent Hus 25. januar

#### Velkomst i kantinen med musik og derefter rundvisninger og eksempler på undervisning. Både lærere, elever og ledelse er til stede.

- Studietur for bestyrelsen

#### Oslo og Finland blev omtalt som relevante emner.

#### Tages op på næste møde.

- Podcaststudie

#### Der er etableret et podcaststudie ved hovedindgangen. Kan benyttes særskilt til podcastoptagelser men også som grupperum.

- Nyansættelser

#### Der er ansat sygdomsvikar i tysk og dansk samt en barselsvikar i matematik.

## 7. Dato for næste bestyrelsesmøde

Næste ordinære bestyrelsesmøde: Onsdag d. 15. marts 2023 kl. 16.00-18.00 med deltagelse af revisor.

## 8. Eventuelt

#### Intet til evt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ole Nørregaard Jensen (formand) Jan Helskov Hansen (næstformand)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Nikolaj Leed Henriksen Kristine Lawaetz Lyngbo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Thomas Nielsen Poul Dalgaard Jensen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Thomas Agesen Niclas Hoelgaard Hansen, 2b

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aske Slyngbom Nielsen, 3d Søren Hjelholt Hansen (rektor)